আবারও এবিবির চেয়ারম্যান হলেন সেলিম আর এফ হোসেন
ব্র্যাক ব্যাংক পিএলসির ম্যানেজিং ডিরেক্টর অ্যান্ড সিইও সেলিম আর এফ হোসেন আবারও (২০২৪-২৫ মেয়াদ) অ্যাসোসিয়েশন অব ব্যাংকার্স বাংলাদেশ লিমিটেডের (এবিবি) চেয়ারম্যান নির্বাচিত হয়েছেন।
ভাইস চেয়ারম্যান নির্বাচিত হওয়া তিনজন হলেন - ইসলামী ব্যাংক বাংলাদেশ পিএলসির এমডি অ্যান্ড সিইও মোহাম্মদ মনিরুল মওলা, সিটি ব্যাংক পিএলসির এমডি অ্যান্ড সিইও মাসরুর আরেফিন এবং ডাচ-বাংলা ব্যাংক পিএলসির এমডি অ্যান্ড সিইও আবুল কাশেম মো. শিরিন।
গত ২৩ ডিসেম্বর এবিবির ২৬তম বার্ষিক সাধারণ সভায় (এজিএম) এই নির্বাচন অনুষ্ঠিত হয়।
এবিবির এক সংবাদ বিজ্ঞপ্তিতে এসব তথ্য জানানো হয়েছে।
এছাড়া, এবিবির সদস্যরা আরও দুজন কর্মকর্তা নির্বাচিত করেছেন। তারা হলেন– নতুন সেক্রেটারি জেনারেল প্রাইম ব্যাংক পিএলসির এমডি অ্যান্ড সিইও হাসান ও. রশীদ এবং ট্রেজারার মিডল্যান্ড ব্যাংক লিমিটেডের এমডি অ্যান্ড সিইও মো. আহসান-উজ জামান।
১৬ সদস্যের নবনির্বাচিত বোর্ড অব গভর্নরস আগামী ১ জানুয়ারি থেকে আনুষ্ঠানিকভাবে দায়িত্ব গ্রহণ করবেন।

ব্র্যাক ব্যাংক পিএলসির ম্যানেজিং ডিরেক্টর অ্যান্ড সিইও সেলিম আর এফ হোসেন আবারও (২০২৪-২৫ মেয়াদ) অ্যাসোসিয়েশন অব ব্যাংকার্স বাংলাদেশ লিমিটেডের (এবিবি) চেয়ারম্যান নির্বাচিত হয়েছেন।